nahid-hub/BLUGE-bengali-wikipedia-section-title-prediction huggingface dataset:
(إسلام) ইসলাম শব্দটি (س-ل-م) সিল্.ম (সি-ল্-ম) শব্দমূল হতে গঠিত, ()এর মাস্.দার (ক্রিয়ামূল)। বুৎপত্তিগতভাবে সাল্.ম (س-ل-م)এর কয়েকটি অর্থ হল,(১) বাহ্য ও অভ্যন্তরীণ উভয়বিধ অপবিত্রতা (বিপদ-আপদ) ও দোষ-ত্রুটি হইতে মুক্ত (পবিত্র) থাকা; (২) সন্ধি ও নিরাপত্তা ; (৩) শান্তি ও (৪) আনুগত্য ও হুকুম পালন।

সালাম ও সাল্.ম উভয় শব্দেরই অর্থ হল আনুগত্য, আত্নসমর্পন ও হুকুম পালন। অর্থগুলোর মধ্যে 'পবিত্র ও দোষ- ত্রুটিমুক্ত হওয়া' বিশেষভাবে উল্লেখযোগ্য। এই শব্দমূল হতে (ক্রিয়াপদে/ফে'ল) (أَسْلَمَ) আসলামা, ইসলাম গ্রহণ করল ও ক্রিয়াবিশেষ্য (إِسْلَام) ইসলাম, আত্নসমর্পন এবং কতৃকারকে (يُسْلِمُ৷) য়ুস্.লিমু, ইসলাম গ্রহণকারী শব্দতিনটির উৎপত্তি হয়েছে। 

সিল্.ম,সিলাম ও সালিম এর অর্থ কঠিন প্রস্তর, কারণ ওতে কোমলতা নাই,নরম হওয়া থেকে মুক্ত। সালাম এর আরেক অর্থ, বাবলা গাছের ন্যায় কাঁটাযুক্ত বৃক্ষ,যা কাঁটাযুক্ত হওয়ায় বিপদআপদ থেকে মুক্ত থাকে। আল্লাহর গুনবাচক নাম আস-সালাম শব্দটির মধ্যেও যাবতীয় দূর্বলতা থেকে মুক্ত, এমন অর্থ নিহিত রয়েছে। সাল্.ম এর যে ৪টি অর্থ দেয়া হয়েছে তার সবগুলোই ইসলাম শব্দের মাস্.দার (ক্রিয়ামূল) () এর মধ্যে নিহিত রয়েছে। সেকারণে মূল অর্থ দাঁড়ায় 'ইবাদত, দ্বীন ও 'আকীদাকে একমাত্র আল্লাহ তা'আলার জন্য নির্দিষ্ট করা।

কুরআনে ৮ যায়গায় ইসলাম শব্দটি ব্যাবহৃত হয়েছে(৩:১৯,৮৫; ৫:৩;৬ :১২৫; ৯:৭৮; ৩৯:২২; ৪৯:১৭; ৬১:৭)। স্বরচিহ্নের তারতম্যের কারণে বিভিন্ন আকারে তবে একই অর্থে এই শব্দমূল থেকে উৎপন্ন বেশ কয়েকটি পদের ব্যাবহার দেখা যায়।(৮:৬১) যুদ্ধবিরতির জন্য শান্তির প্রস্তাব, (২:১০৮) ইসলামি বিধান, (৪:৯১-৯২) যুদ্ধ পরিহারের প্রস্তাব, (১০ :২৫) শান্তি বা (৫১:২৫) শান্তি কামনামূলক মুসলিম অভিবাদন। শেষোক্ত অর্থে ২৪:২৭ আয়াতে, ইসলাম শব্দটি ব্যাবহৃত হয়েছে।

সঠিক অনুচ্ছেদ শিরোনাম কোনটি?
titleA. অর্থ ও উৎপত্তি
titleB. ইসলামের মূল স্তম্ভসমূহ
titleC. ফেরেশতা
titleD. হাদিস
উত্তর: titleA
ফাউন্ডেশন ইয়ার প্রোগ্রামটি চারটি বিদ্যালয়ের (ছয়টি অনুশাসন) যে কোনওটিতে তাদের প্রধান অনুসরণ করার আগে শিক্ষার্থীদের জন্য ভিত্তি। শিক্ষার্থীরা প্যারিসে এক্সচেঞ্জ প্রোগ্রামে বিদেশে যান এবং প্রশিক্ষণ এবং সুইডেনের বোরিসে; এবং থাইল্যান্ডের এশিয়ান ইনস্টিটিউট অফ জেমোলজিকাল সায়েন্সেসে কর্মশালায় যোগ দেন।

অনুষদ পোর্টফোলিও শিক্ষকদের নিয়ে গঠিত, প্যারিস এবং অনুমোদিত স্কুলগুলোতে এল ইকোল সুপারিয়র চেম্বার সিন্ডিকাল ডি লা কাউচারে প্রশিক্ষিত।

পাঞ্জাব, সিন্ধু, খাইবার পাখতুনখোয়া, বেলুচিস্তান, আজাদ জম্মু ও কাশ্মীর, ফাটা এবং গিলগিত বালতিস্তান এবং পাকিস্তানের বাইরে থেকে শিক্ষার্থীরা পিআইএফডি-তে ভর্তি হচ্ছে। আর্থিক সহায়তা পাওয়া যায়: ২০০৮-২০০৯-এ ৯৯ জন শিক্ষার্থীকে ৩.৮ মিলিয়ন রুপি প্রদান করা হয়েছিল এবং ২০০৯-২০১০ অর্থ বছরে ৩,০০০ রুপি দেওয়া হয়েছিল। ১৬১ জন শিক্ষার্থীকে ৮ মিলিয়ন আর্থিক সহায়তা দেওয়া হয়েছিল।

সঠিক অনুচ্ছেদ শিরোনাম কোনটি?
titleA. অন্তর্ভুক্তি
titleB. এলামনাই
titleC. নেটওয়ার্ক
titleD. কার্যক্রম
উত্তর: titleD
আমেরিকান অধ্যাপক রবার্ট এইচ গডার্ড কঠিন জ্বালানির রকেট উন্নয়নে ১৯১৪ সাল থেকে কাজ করছেন এবং প্রথম বিশ্বযুদ্ধ সমাপ্তির কেবল পাঁচ দিন পূর্বে তিনি যুদ্ধ ক্ষেত্রে হালকা রকেট ইউএস আর্মি সিগন্যাল কর্পস কে প্রদর্শন করেছিল। তিনি ১৯২১ সালে তরল জ্বালানির রকেট উন্নয়ন করেন, তবুও তিনি জনসাধারণের সম্মতি পাননি।

ভন ব্রাউন এবং তার দলকে ১৯৪৫ যুক্তরাষ্ট্রের হোয়াইট স্যান্ডস প্রভিং গ্রাউন্ডে পাঠানো হয়। তারা আদৃত ভি২ একত্রিত এবং সেগুলো উৎক্ষেপণের কর্মসূচি করা হয় এবং মার্কিন প্রকৌশলীদের তাদের কার্যক্রম সম্পর্কে অধ্যাপনা করেন। এই পরীক্ষণ গুলোর মাধ্যমে রকেট দ্বারা মহাকাশের প্রথম ছবি এবং ১৯৪৯ সালে ডব্লিউএসি কর্পোরাল ভি২ সংগঠন, প্রথম দুই স্তরবিশিষ্ট রকেট ইত্যাদি অর্জিত হয়। জার্মান রকেট দলকে ১৯৫০ সালে ফর্ট ব্লিস থেমে সৈন্যবাহিনীর নতুন রেডস্টন আর্সেনালে স্থানান্তরিত করে, যা আলাবামার হান্টসভিলে অবস্থিত। সেখান থেকে, ভন ব্রাউন এবং তার দল সৈন্যের প্রথম কার্যকর মাঝারি নিক্ষেপণ যন্ত্র উন্নয়ন করেছিল, যা রেডস্টন রকেট নামে পরিচিত। এটি সল্প পরিবর্তিত সংস্করণ যুক্তরাষ্ট্রের প্রথম কৃত্রিম উপগ্রহ, এবং প্রথম পরিচালিত মার্কারি মহাকাশ অভিযান সম্পন্ন হয়েছিল। এটি জুপিটার এবং স্যাটার্ন রকেটের পরিবারের ভিত্তি হোয়ে ওঠে।

সঠিক অনুচ্ছেদ শিরোনাম কোনটি?
titleA. চাঁদের উদ্দেশ্যে
titleB. ভস্টক এবং মার্কারি কর্মসূচি সম্পাদন
titleC. মার্কিন রকেট উন্নয়ন
titleD. যুক্তরাষ্ট্রের প্রতিক্রিয়া
উত্তর: titleC
২০০৮ সালের ৫ জুন ব্যবহারকারীদের নানা সুবিধা পরীক্ষামূলক ভাবে ব্যবহার করার জন্য জিমেইল ল্যাবস সুবিধা চালু করা হয়। এতে নানা ধরনের সুবিধা যুক্ত করা হয় যা ব্যবহারকারীদের ই-মেইল ব্যবহারের ক্ষেত্রে সাহায্য করে। এখানে ব্যবহারকারীরা ইচ্ছে করলেই ল্যাব চালু আবার বন্ধ করতে পারেন। পাশাপাশি এসব সুবিধার নানা দিকের কথা ডেভলপারদের জানাতেও পারেন। ব্যবহারকারীদের চাওয়া অনুযায়ী জিমেইলের প্রকৌশলীরা এসব সুবিধা পরিবর্তন, মানোউন্নয়ন করে থাকেন।

সঠিক অনুচ্ছেদ শিরোনাম কোনটি?
titleA. ইন্টারফেস
titleB. জিমেইল চ্যাটে গুগল ভয়েস
titleC. স্পেস
titleD. জিমেইল ল্যাবস
উত্তর: titleD
মিশর থেকে বাইজেন্টাইনদের বিদায়ের পর গ্রেগরি দ্য পেট্রিসিয়ানের অধীনে আফ্রিকার রোমান অধিকৃত অঞ্চল স্বাধীনতা ঘোষণা করে। গ্রেগরির শাসন মিশর থেকে মরক্কো পর্যন্ত বিস্তৃত ছিল। আবদুল্লাহ ইবনে সাদ পশ্চিমে অভিযানকারী পাঠাতেন। এসকল অভিযানের ফলে মুসলিমরা প্রচুর পরিমাণে যুদ্ধলব্ধ সম্পদ অর্জন করে। এসকল অভিযানের সাফল্যের ফলে আবদুল্লাহ ইবনে সাদ উত্তর আফ্রিকা জয়ের জন্য নিয়মিত অভিযান পরিচালনা কথা অনুভব করেন।

মজলিস আল শুরাতে আলোচনার পর খলিফা উসমান অভিযানের অনুমতি দেন। ১০,০০০ সৈনিকের একটি বাহিনী সেনাসংখ্যা বৃদ্ধির জন্য পাঠানো হয়। সিরেনিকার বারকা নামক স্থানে রাশিদুন সেনাবাহিনী একত্রিত হয়। এখান থেকে তারা ত্রিপলি জয়ের জন্য পশ্চিমে অগ্রযাত্রা করে। ত্রিপলি থেকে তারা সুফেটুলা যাত্রা করে যা তখন রাজা গ্রেগরির রাজধানী ছিল। আবদুল্লাহ ইবনুল জুবায়েরের চমৎকার রণকৌশলের কারণে গ্রেগরি যুদ্ধে পরাজিত ও নিহত হন। যুদ্ধের পর উত্তর আফ্রিকার মানুষ শান্তির জন্য এগিয়ে আসে। তারা বার্ষিক কর প্রদানে সম্মত হয়। উত্তর আফ্রিকাকে একীভূত না করে মুসলিমরা একে অনুগত রাষ্ট্র হিসেবে ধরে রাখে। চুক্তি মোতাবেক কর সংগ্রহের পর মুসলিমরা বারকা থেকে ফিরে আসে। প্রথম ফিতনার পর মুসলিম সেনারা উত্তর আফ্রিকা থেকে মিশরে চলে আসে। ৬৬৪ খ্রিষ্টাব্দে উমাইয়া খিলাফত পুনরায় উত্তর আফ্রিকায় অভিযান চালায়।

সঠিক অনুচ্ছেদ শিরোনাম কোনটি?
titleA. উত্তর আফ্রিকা বিজয়
titleB. বাইতুল মালের প্রতিষ্ঠা
titleC. ভূমধ্যসাগরের দ্বীপ বিজয়
titleD. পারস্য সাম্রাজ্য বিজয়
উত্তর: titleA
ডানার উপরিতলের রঙ কালচে বাদামী; সারিবদ্ধ ফ্যাকাশে কমলা হলুদ দাগ ছোপ এবং বন্ধনী যুক্ত। সামনের ডানায় কোস্টার কাছাকাছি অংশ থেকে একটি সরু বন্ধনী সেল এর মধ্যভাগ দিয়ে তীর্যকভাবে ১ নং ইন্টারস্পেসের তলা অবধি নেমে গেছে। একটি সামান্য তেরচা, ছোট, সরু বন্ধনী কোস্টা থেকে সেলের শীর্ষভাগের বাইরে পর্যন্ত বিস্তৃত। এই বন্ধনীর ঠিক নিচে ২ নং ইন্টারস্পেসে একটি তেরচা ছোপ বিদ্যমান। ডিসকাল ছোপের সারিটিও তীর্যকভাবে অবস্থিত যাদের মধ্যে ১ নং ইন্টারস্পেসে ২টি এবং ৩,৬ ও ৮ নং ইন্টারস্পেসে একটি করে ছোপ রয়েছে। ডিসকাল ছোপের সারিটির একটু পরেই পোস্ট-ডিসকাল ছোপের একটি তীর্যক সারি বর্তমান। এই ছোপগুলির মধ্যে ৪ ও ৫ নং ইন্টারস্পেসে অবস্থিতছোপগুলি সারির ভিতরের দিকে সরে এসেছে। সাবটার্মিনাল ছোপের সারিটি তীর্যক এবং খুব অস্পষ্ট এবং ছোপগুলি রেখাকৃতি, কিছুটা কমন পুঞ্চ প্রজাতির অনুরূপ।

পিছনের ডানার দাগ ছোপ কিছুটা কমন পুঞ্চ এর মত তবে লেসার পুঞ্চ এর পিছনের ডানার উপরিতলের দাগ ছোপগুলি ফ্যাকাশে অস্পষ্ট বাদামী(হালকা কমলা হলুদ নয়)। ডানার শীর্ষভাগে এবং টর্নাল লতিতে কালো ছোপগুলি কমন পুঞ্চ এর অনুরূপ।

সঠিক অনুচ্ছেদ শিরোনাম কোনটি?
titleA. নিম্নপৃষ্ঠ
titleB. বর্ণনা
titleC. উপরিপৃষ্ঠ
titleD. উপপ্রজাতি
উত্তর: titleC
একজন ব্যক্তিকে জীবন ও আত্মহত্যার মধ্যে বেছে নিতে দেয়ার স্বপক্ষে কিছু যুক্তি আছে। আত্মহত্যাকে ব্যক্তির ইচ্ছার উপর উপর ছেড়ে দেয়া উচিত বলে যারা যুক্তি দেখান, তাদের মতে আত্মহত্যা সবসময় অযৌক্তিক নয়, কখনো কখনো বাস্তব সমস্যার সঠিক সমাধান। যেখানে বিকল্প সকল উপায় আত্মহত্যার চেয়ে খারাপ বলে মনে হবে, তখন আত্মহত্যা একটি বৈধ কাজ।

সঠিক অনুচ্ছেদ শিরোনাম কোনটি?
titleA. নিরপেক্ষ ও পরিস্থিতিগত অবস্থান
titleB. আদর্শবাদ
titleC. স্বাধীনতাবাদ
titleD. আত্মহত্যার স্বপক্ষের যুক্তিসমূহ
উত্তর: titleD
শিবচর উপজেলার ভৌগোলিক অবস্থান ২৩°১৫´ থেকে ২৩°৩০´ উত্তর অক্ষাংশ এবং ৯০°০৫´ থেকে ৯০°১৭´ পূর্ব দ্রাঘিমাংশ। এর মোট আয়তন ৩৩২.৯০ বর্গ কিলোমিটার। শিবচর উপজেলার কেন্দ্র থেকে উত্তরে মুন্সিগঞ্জ, পশ্চিমে ফরিদপুর, পূর্বে শরিয়তপুর ও দক্ষিণে মাদারীপুর জেলা সদর অবস্থিত। এর উত্তরে মুন্সিগঞ্জ জেলার লৌহজং, শ্রীনগর ও ফরিদপুর জেলার সদরপুর উপজেলা, দক্ষিণে রাজৈর ও মাদারীপুর সদর উপজেলা, পূর্বে শরিয়তপুর জেলার জাজিরা উপজেলা এবং পশ্চিমে ফরিদপুরের ভাঙ্গা উপজেলা অবস্থিত।

ভৌগলিক ভাবে শিবচর (মাদারীপুর) পূর্বাঞ্চলীয় সক্রিয় গঙ্গা-ব্রহ্মপুত্র বদ্বীপে অবস্থিত। এ অঞ্চল গাঙ্গেয় প্লাবনভূমি অর্থাৎ পদ্মা বিধৌত নিম্ম পলল ভূমি এলাকা। বাংলাদেশের কৃষি-প্রতিবেশ অঞ্চল ১৪-তে অন্তর্ভুক্ত এলাকাটি শুষ্ক মৌসুমে ভিজা থাকে এবং বর্ষা মৌসুমে গভীরভাবে প্লাবিত হয় ও প্রায় প্রত্যেক বছরেই কম-বেশি বন্যা কবলিত হয়।

শিবচর উপজেলার উপর দিয়ে পদ্মা নদী, কুমার নদী, ময়নাকাটা নদী ও আড়িয়াল খাঁ নদী প্রবাহিত হয়েছে। পদ্মা ও আড়িয়াল খাঁ নদীর মাধ্যমে শিবচর উপজেলা দ্বিখন্ডিত হয়েছে। এক সময় এ নদী দুটি ছিল শিবচর উপজেলায় যোগাযোগের প্রধান মাধ্যম। বর্তমানেও পদ্মা নদীর শিবচরের তীরে অবস্থিত কাওড়াকান্দি ঘাট দিয়ে ফেরিযোগে বাস ট্রাক সহ মানুষ পাড়াপাড় হয়। ময়নাকাটা নদী উপজেলা শহরের পাশ দিয়ে প্রবাহিত হয়েছে। এছাড়া এ উপজেলায় পদ্মা বিল, মির্জার চর বিল, হাসেমদি বিল ও বড় কেশবপুর বিল উল্লেখযোগ্য। পদ্মা বিল শিবচরের মধ্য দিয়ে শরিয়তপুর জেলায় প্রবাহিত হয়েছে।

সঠিক অনুচ্ছেদ শিরোনাম কোনটি?
titleA. ভূগোল
titleB. স্বাস্থ্য
titleC. পটভূমি
titleD. যোগাযোগ ব্যবস্থা
উত্তর: titleA
সামিউল হক ১৮ই ডিসেম্বর ১৯৩৭ ব্রিটিশ ইন্ডিয়ার উত্তর-পশ্চিম সীমান্তপ্রদেশের আকোড়া খাট্টাকে (বর্তমান- খাইবার পাখতুনখোয়া, পাকিস্তানে অবস্থিত) জন্মগ্রহণ করেন। তার পিতা ছিলেন মাওলানা আব্দুল হক, যিনি ভারতের দারুল উলুম দেওবন্দ থেকে স্নাতক করেছেন। সামিউল হক ১৩৬৬ হিজরিতে (১৯৪৬ অথবা ১৯৪৭ ঈসাব্দ) তার পিতার প্রতিষ্ঠিত মাদ্রাসা দারুল উলুম হাক্কানিয়াতে পড়ালেখা শুরু করেন। সামিউল হক আরবি ভাষায় বেশ পারদর্শী ছিলেন। এছাড়া পাকিস্তানের জাতীয় ভাষা উর্দু এবং স্থানীয় ভাষা পশতুও ব্যবহার করতেন।

সঠিক অনুচ্ছেদ শিরোনাম কোনটি?
titleA. কেলেঙ্কারি
titleB. প্রাথমিক জীবন
titleC. হত্যা
titleD. ক্যারিয়ার
উত্তর: titleB
সাপ্তাহিক শোনেন সানডের ২০০৯ সালের ৩৪তম সংস্করণ যেটি ২২শে জুলাই, ২০০৯ সালে প্রকাশিত হয় তাতে আনুষ্ঠানিকভাবে ঘোষণা করা হয় যে মাঙ্গাটির ৩৬ খন্ড থেকে শেষ খন্ড পর্যন্ত গল্প নিয়ে ২৬ পর্বের আনিমে সিরিজ তৈরি করা হবে প্রথম আনিমের একই কলাকুশলীদল দ্বারা এবং জাপানের ওয়াইটিভিতে তা সম্প্রচার করা হবে । একই সপ্তাহে ভিজ মিডিয়া ঘোষণা দেয় তারা নতুন সিরিজটির জন্য অনুমতিপ্রাপ্ত হয়েছে যার নাম .। সিরিজটি ৩রা অক্টোবর, ২০০৯ সালে জাপানে প্রচারিত হয়, অন্যদিকে পর্বগুলো আমেরিকাতে হুলু এবং সাপ্তাহিক শোনেন সানডের মাধ্যমে সম্প্রচারিত হতে থাকে । এশিয়ার অন্যান্য অংশে পর্বগুলো একই সপ্তাহে সম্প্রচারিত হয় এ্যানিম্যাক্স এশিয়ার মাধ্যমে । আনিমেটি ২৯শে মার্চ, ২০১০ সালে সম্প্রচার সম্পূর্ণ করে। আনিপ্লেক্স সিরিজটি ৭টি ডিভিডি আকারে সংগ্রহ করে যা ২৩শে ডিসেম্বর, ২০০৯ থেকে ২৩শে জুন, ২০১০ এর মধ্যে প্রকাশিত হয়েছিল।

ভিজ মিডিয়া সিরিজটির ইংরেজি সংস্করণগুলো দুটি ডিভিডি অথবা ব্লু-রে সেট আকারে প্রকাশ করেছিল । প্রথম ১৩টি পর্ব যা প্রথম সেট আকারে অংশীভূত করা হয়েছিল তা প্রকাশিত হয় ২০শে নভেম্বর, ২০১৩ সালে এবং শেষ ১৩টি পর্ব প্রকাশিত হয় ১২ই ফেব্রুয়ারি, ২০১৩ সালে। 

সঠিক অনুচ্ছেদ শিরোনাম কোনটি?
titleA. উপন্যাস
titleB. অভ্যর্থনা
titleC. "ইনুইয়াশা: দ্যা ফাইনাল অ্যাক্ট"
titleD. আনিমে
উত্তর: titleC
কম্পিউটার প্রকৌশল কম্পিউটার ডিজাইন ও কম্পিউটার ব্যবস্থা নিয়ে কাজ করে। এর মধ্যে নতুন হার্ডওয়্যার ডিজাইন থেকে শুরু করে পিডিএ ডিজাইন এমনকি কোন শিল্প কারখানা নিয়ন্ত্রণের জন্য কম্পিউটারের ব্যবহার পর্যন্ত অন্তর্ভুক্ত। কম্পিউটার প্রকৌশলীগণ কোন কম্পিউটার ব্যবস্থার সফটওয়্যার নিয়েও কাজ করেন। অবশ্য প্রায়শই জটিল সফটওয়্যার ডিজাইন করাকে সফটওয়্যার প্রকৌশলের মধ্যে ধরা হয় এবং সফটওয়্যার প্রকৌশলকে আলাদা একটি শাখা ধরা হয়। কম্পিউটার প্রকৌশলীগণ যে সমস্ত যন্ত্র সম্পর্কে কাজ করেন, ডেস্কটপ কম্পিউটার তার একটি ক্ষুদ্র উদাহরণ। বর্তমানে কম্পিউটার ভিডিও গেমের কনসোল থেকে শুরু করে ডিভিডি প্লেয়ার পর্যন্ত নাগরিক জীবনের প্রায় প্রতিটি ক্ষেত্রে জড়িয়ে আছে।

নিদ্যদিনের ব্যবহার্য সকল ইলেকট্রনিক যন্ত্রপাতি কম্পিউটার নিয়ন্ত্রিত হয়ে যাচ্ছে। এর পাশাপাশি কম্পিউটারের সবচেয়ে ব্যবহার বেশি লাগছে অত্যাধুনিক বৈজ্ঞানিক গবেষণাগারে। আধুনিক গবেষণা এমন স্তরে পৌঁছেছে যে, বাস্তব যন্ত্রপাতির সাহায্যে পরীক্ষণ পরিচালনা করা অসম্ভব হয়ে উঠেছে। তাই কম্পিউটার সিম্যুলেশন তার জায়াগা করে নিয়েছে। আধুনিক জ্যোতির্বিজ্ঞান, বিশ্বতত্ত্ব, জৈব প্রযুক্তি এবং জিনতত্ত্বে এর ব্যবহার নিত্য নৈমত্তিক ব্যাপার হয়ে দাড়িয়েছে। এই বিষয়টি অবশ্য সফ্‌টওয়্যার প্রকৌশলের অধীনে আলোচিত হয়।

সঠিক অনুচ্ছেদ শিরোনাম কোনটি?
titleA. পেশাদার প্রকৌশলী
titleB. টেলিযোগাযোগ
titleC. কম্পিউটার প্রকৌশল
titleD. ইলেকট্রনিক্স
উত্তর: titleC
নাট্য আকাদেমি সারাবছরই বিভিন্ন সেমিনার ও সাধারণ বক্তৃতার আয়োজন করে থাকে। শম্ভু মিত্র ও উৎপল দত্তের নামাঙ্কিত দুটি স্মারক বক্তৃতা আকাদেমিতে প্রতিবছর আয়োজিত হয়। এই বক্তৃতাগুলি দিয়েছেন উৎপল দত্ত, হাবিব তানবীর, দীনা পাঠক, কে এন পানিক্কর, জি পি দেশপাণ্ডে, সুমিত সরকার, এম কে রায়না, বি ভি করন্থ, এইচ এস শিবপ্রকাশ, রতন থিয়াম, পবিত্র সরকার, বিভাস চক্রবর্তী, সত্যদেব দুবে, মোহিত চট্টোপাধ্যায়, শমীক বন্দ্যোপাধ্যায়, রুদ্রপ্রসাদ সেনগুপ্ত, মনোজ মিত্র, অরুণ মুখোপাধ্যায়, শিশিরকুমার দাশ, অশোক মুখোপাধ্যায় প্রমুখ। এই বক্তৃতাগুলি রেকর্ড করে রাখা হয়েছে।

সঠিক অনুচ্ছেদ শিরোনাম কোনটি?
titleA. অভিলেখাগার ও গ্রন্থাগার
titleB. প্রকাশনা
titleC. প্রযোজনা
titleD. সেমিনার ও বক্তৃতা
উত্তর: titleD
ব্যারাকপুর ভারতের পশ্চিমবঙ্গ রাজ্যের একটি প্রাচীন শহর। গঙ্গাতীরবর্তী এই শহরটি সিপাহী বিদ্রোহ ১৮৫৭ বা ভারতীয় জাতীয় মহাবিদ্রোহের কারণে বিখ্যাত। বিপ্লবী মঙ্গল পাণ্ডে ছিলেন প্রথম প্রতিবাদী, যিনি ব্যারাকপুর থেকে ঔপনিবেশিক ব্রিটিশ শাসনের বিরুদ্ধে তার প্রতিবাদ শুরু করেছিলেন। প্রকৃতপক্ষে, এই একমাত্র ঘটনা যা ব্যারাকপুরকে আন্তর্জাতিক ইতিহাসে স্থান দিয়েছে।

১৮৫৭ সালের এই বিদ্রোহের সাথে সংযুক্ত থাকা ছাড়াও, বহু সাহিত্যিক এবং রাজনৈতিক ব্যক্তিদের একটি প্রিয় স্থান ছিল। রাজনীতিবিদ ও দেশনেতা রাষ্ট্রগুরু সুরেন্দ্রনাথ বন্দ্যোপাধ্যায়, বহু দিন ব্যারাকপুরে ছিলেন। তিনি যেই বাড়িটিতে থাকতেন তা এখন নেতাজী মুক্ত বিশ্ববিদ্যালয়ে রূপান্তরিত হয়েছে, এছাড়াও এই একই জায়গায় তার নামে একটি মহাবিদ্যালয় আছে।

সঠিক অনুচ্ছেদ শিরোনাম কোনটি?
titleA. যোগাযোগ
titleB. পর্যটন
titleC. চিড়িয়াখানা
titleD. ইতিহাস
উত্তর: titleD
কোষ প্রচীরের ঠিক নিচে সমস্ত প্রোটোপ্লাজমকে ঘিরে যে সজীব নরম মেমব্রেন বা ঝিল্লি থাকে তাকে প্লাজমা মেমব্রেন বা কোষঝিল্লি বলে। কোষঝিল্লি একটি বৈষম্য ভেদ্য পর্দা হওয়ায় অভিস্রবণের মাধ্যমে পানি ও খনিজ চলাচল নিয়ন্ত্রণ করে ও পার্শ্ববর্তী কোষগুলোকে পরস্পর থেকে আলাদা করে রাখে।

পুরু কোষ ঝিল্লি তিনটি স্তর দিয়ে গঠিত । বিভিন্ন প্রকার কোষে যত প্রকার ঝিল্লি থাকে তাহাদের সকলেরই মৌলিক গঠন ত্রিস্তর বিশিষ্ট একক ঝিল্লি । মাঝে একটি পাতলা স্তর থাকে এবং তার দুই পাশে দুটি পাতলা স্তর থাকে । বাইরের দিকের স্তরটি বেশি পুরু থাকে । মাঝের পাতলা স্তরে লিপিড থাকে এবং দুই পাশে প্রোটিনে পুরু স্তর থাকে । লিপিড স্তর 35Å পুরু । এবং দুই পাশের প্রোটিন স্তর 20Å পুরু । পুরো প্লাজমা ঝিল্লির বেধ 75Å । (20+35+20=75Å) । প্লাজমা ঝিল্লিতে ক্ষুদ্র,ক্ষুদ্র 8-50Å ব্যাস বিশিষ্ট ছিদ্র থাকে । প্লাজমা ঝিল্লিতে বেশি জল থাকে না । এতে মাত্র 25% জল থাকে ।

সঠিক অনুচ্ছেদ শিরোনাম কোনটি?
titleA. কোষ ঝিল্লি
titleB. রাইবোজোম
titleC. কোষ প্রাচীর
titleD. নিউক্লিওয়েড
উত্তর: titleA
একটি পারদ ব্যারোমিটার তৈরি হয় ১ সেমি ব্যাসার্ধের একটি উল্লম্ব কাচনল দিয়ে, যা আংশিক ভাবে পারদ দ্বারা পূর্ণ থাকে এবং অপূর্ণ অংশে একটি শূন্যস্থান থাকে (একে টরিসেলির শূন্যস্থান বলে)। লক্ষণীয়, প্রস্থ বরাবর কাচনল ঘেঁষা প্রান্তগুলোর থেকে মাঝখানের অংশে পারদের উচ্চতা বেশি হয়, ফলে পারদের উপরিতল গম্বুজাকৃতি (বা উত্তল) হয়। যদি পারদের এই উপরিতল সমতল হত, তবে প্রস্থচ্ছেদ বরাবর পারদের সামগ্রিক ভরকেন্দ্র সামান্য নিচে অবস্থান করত। কিন্তু উপরিতল গম্বুজের ন্যায় হওয়ায় পারদের সমগ্র ভরের সাপেক্ষে পৃষ্ঠতল কিছুটা কম হয়। আবারও, তরল তার মোট স্থিতিশক্তি হ্রাস করার চেষ্টা করে। এইজন্য পারদের উপরিতল উত্তল হয়।

এই ক্ষেত্রে আমরা পারদের সমগ্র পৃষ্ঠতল নিয়ে গণনা করব (কাচনলের সংস্পর্শে থাকা পৃষ্ঠের নিচু অংশকে নিয়ে), কারণ পারদ আর কাচের কোনো বিশেষ আসঞ্জন টান নেই। তাই পারদের পৃষ্ঠটান সমগ্র মুক্তপৃষ্ঠ বরাবর ক্রিয়া করে, এমনকি কাচের সংস্পর্শে থাকা অংশেও। কিন্তু কাচের বদলে নলটি তামার তৈরি হলে, অবস্থাটা ভিন্ন হত। পারদ ও তামার পারস্পরিক আসঞ্জন টান অনেক বেশি। অর্থাৎ তামার নলে পারদ নিলে নল ঘেঁষা প্রান্তগুলোর থেকে মাঝের অংশের পারদের (প্রস্থ বরাবর) উচ্চতা কম হত (অর্থাৎ অবতল হত)। এই ক্ষেত্রে নলের সংস্পর্শে থাকা পারদপৃষ্ঠের পৃষ্ঠটানকে ঋণাত্মক ধরা হবে। এসময় পারদ তামার সংস্পর্শে থাকা পৃষ্ঠের ক্ষেত্রফল বাড়াতে চায়। সংস্পর্শতলের ক্ষেত্রফল বাড়ানোর সাথে সাথে স্থিতিশক্তি হ্রাস পায়। ফলে প্রান্ত বরাবর পারদের অধিক উচ্চতার জন্য যে স্থিতিশক্তি বৃদ্ধি পেয়েছিল, তা প্রশমিত হয়।
যদি নলটি পর্যাপ্ত সরু হয় এবং নলের দেয়ালের সাথে তরলের আসঞ্জন তীব্র হয়, তবে পৃষ্ঠটানের জন্য তরল ওই নল বরাবর অনেকটা উচ্চতা উঠতে সক্ষম হয়, একেই কৈশিক ক্রিয়া বলে। তরল যে উচ্চতা পর্যন্ত উঠতে পারে, তার সূত্র হল:

যেখানে,


সঠিক অনুচ্ছেদ শিরোনাম কোনটি?
titleA. উল্লম্ব নলে তরল
titleB. পৃষ্ঠটানের প্রভাব
titleC. পৃষ্ঠ বক্রতা ও চাপ
titleD. জল
উত্তর: titleA
দেশটি জাতীয় অর্থনৈতিক উন্নয়নের ওপর অনেক গুরুত্ব দেয়। এ জন্য দেশটির আমদানি এবং রফতানির ক্ষেত্র সুষ্ঠুভাবে সম্প্রসারিত হয়েছে। চিনির উৎপাদন, পর্যটন এবং কাপড় তৈরি সংক্রান্ত শিল্প হচ্ছে দেশটির তিনটি সর্বোচ্চ গুরুত্বপূর্ণ অর্থনৈতিক শক্তি। তাছাড়া, ফিজির জেলে শিল্প সম্পদও প্রচুর। এই শিল্পের মাধ্যমে ফিজি বিশ্বেও খ্যাতি অর্জন করেছে। একটা সময় ছিল এই দেশ সম্পর্কে মানুষ জানত না কিছুই। একটু একটু করে জানার পর প্রথমে এখানে আসা শুরু করে মৃৎশিল্প ব্যবসায়ীরা। অন্যান্য দেশ থেকে অসংখ্য মৃৎশিল্পের ব্যবসায়ারী এখানে বসবাস শুরু করেছে। ফিজির সংস্কৃতি ম্যালেনেসিয়া সংস্কৃতির মতো। আগে ফিজির আশপাশের দেশগুলোর সঙ্গে পশ্চিমা দেশগুলোর ব্যবসায়িক সম্পর্ক থাকলেও এখন এই দেশের সঙ্গে পশ্চিমাদের একটা আন্তর্জাতিক সম্পর্ক গড়ে উঠেছে।

২০ শতাব্দীর ৮০ দশকে ফিজি সরকার পর্যটন শিল্পের উন্নয়নে অনেক প্রচেষ্টা চালিয়েছিল। বর্তমানে পর্যটনের আয় সারাদেশের জিডিপির ২০ শতাংশ দাঁড়িয়েছে। দেশটির পর্যটন সংশ্লিষ্ট বিভাগে মোট ৪০ হাজার জনগণের কাজে লাগানো হয়। এ সংখ্যা হলো দেশের কর্মসংস্থানের ১৫ শতাংশ।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. ইতিহাস
titleC. অর্থনীতি
titleD. ভূগোল
উত্তর: titleC
১৯৬১ খ্রিষ্টাব্দে "অল পাকিস্তান পেইন্টিং অ্যান্ড স্কাল্পচার এক্সিবিশন" আয়োজন হয়। সে সময়ে দশ বছর বয়সি একটি ছেলে ঘরের কাজে নভেরাকে সাহায্য করত। এই প্রদর্শনীর জন্য নভেরা তারই একটি আবক্ষমূর্তি তৈরি করলেন এবং নাম দিলেন "চাইল্ড ফিলোসফার"। এই ভাস্কর্যের জন্য তিনি সেই প্রদর্শনীতে প্রথম পুরস্কার লাভ করেন। অবয়বধর্মী ভাস্কর্য "এক্সট্রিমিনেটিং এঞ্জেল", ছয় ফুটের অধিক উচ্চতাবিশিষ্ট স্টাইলাইজড ভাস্কর্যটিতে বিধৃত হয়েছে শকুনের শ্বাসরোধকারী একজন নারীর অবয়ব; নারীর হাতে অশুভ শক্তি ও মৃত্যুর পরাভবের প্রতীক।

তৎকালীন পশ্চিম পাকিস্তানে ভাস্কর হিসেবে নিজের একটা দৃঢ় অবস্থান তৈরি করতে সমর্থ হয়েছিলেন নভেরা। ১৯৬৮ থেকে ১৯৭০ খ্রিষ্টাব্দের মধ্যে নির্মিত ভাস্কর্যগুলোর মধ্যে অধিকাংশই বেশ বড় আকারের; ৫ ফুট থেকে শুরু করে এমনকি ৭ ফুট ১১ ইঞ্চি পর্যন্ত উচ্চতাবিশিষ্ট। একই বিষয়বস্তু নিয়ে নির্মিত একাধিক ভাস্কর্যের মধ্যে "পরিবার" (১৯৫৮), "যুগল" (১৯৬৯), "ইকারুস" (১৯৬৯) ইত্যাদি কাজে মাধ্যমগত চাহিদার কারণেই অবয়বগুলি সরলীকৃত। ওয়েলডেড স্টিলের "জেব্রা ক্রসিং" (১৯৬৮), দুটি "লুনাটিক টোটেম" ইত্যাদির পাশাপাশি রয়েছে ব্রোঞ্জ মাধ্যমে তৈরি দন্ডায়মান অবয়ব। এছাড়া কয়েকটি রিলিফ ভাস্কর্য ও স্ক্রল। "লুনাটিক টোটেম" বা "মেডিটেশন" (১৯৬৮) এই দুটি ভাস্কর্যে শিল্পীর মরমি অনুভবের বহিঃপ্রকাশ ঘটেছে। কোথাওবা রয়েছে আদিম ভাস্কর্যরীতি থেকে পরিগ্রহণ। তবে একেবারে ভিন্ন রীতির কাজও ছিল এই প্রদর্শনীতে। বস্ত্ততপক্ষে তেত্রিশটি শিল্পকর্মের মধ্যে এক-তৃতীয়াংশ অর্থাৎ এগারোটিই ছিল পরিত্যক্ত ভাস্কর্য। ইন্দোচীনে ভূপাতিত মার্কিন যুদ্ধবিমানের ভগ্নাবশেষ থেকে তৈরি।

২০১৫ খ্রিষ্টাব্দ অবধি বিস্তৃত দীর্ঘ জীবনের তুলনায় নভেরা আহমেদের শিল্পকর্মের সংখ্যা কম। ষাট দশকের শেষভাগের মধ্যেই তার যা কিছু সৃষ্টি ও নির্মাণ। ১৯৭৩ থেকে ২০১৫ পর্যন্ত প্যারিসের স্বেচ্ছানির্বাসনের জীবন পরিধিতি তিনি খুবই কম কাজ করেছেন। এ সময় অবশ্য তিনি কিছু ছবি এঁকেছেন।

সঠিক অনুচ্ছেদ শিরোনাম কোনটি?
titleA. প্রদর্শনী
titleB. কাজের স্টাইল
titleC. ব্যক্তিগত জীবন
titleD. নির্মিত ভাস্কর্য
উত্তর: titleD
১৯৫০ সালের শেষের দিকে, চীনা সামরিক যুদ্ধের শেষে এবং চীনা মাইনল্যান্ড থেকে তাইওয়ানে জাতীয়তাবাদী সরকারের পুনগঠনের পর, সিএমএ’র মহাসচিব বাই চোংজি এবং পররাষ্ট্র মন্ত্রনালয়ের আওসি জজ ইয়েহ একটি বৃহত্তর ইসলামিক শৈলীতে মসজিদ নিমাণের প্রস্তাব করেন যার নকশা তৈরী করেন বিখ্যাত স্থপতি ইয়াং চো-চেং, যিনি তাইওয়ানের গ্রান্ড হোটেল, চিয়াং কাই-শেক মেমোরিয়াল হল, জাতীয় থিয়েটার এবং কনসাট হল সহ বেশকিছু স্থাপনার নকশা তৈরী করেন। দক্ষিণ জিং রোডে সরকারের অনুদানকৃত জায়গায় বাই চুংজি, মহাসচিব শি জিঝউ এবং বোড চেয়ারম্যান চেং জিঝুয়ান এর নেতৃত্বে মসজিদটি কন্টিনেন্টাল ইঞ্জিনিয়ারিং কপোরেশন নিমিত হয়। আরওসি’র সহ সভাপতি চেন চেং ১৯৬০ সালের ১৩ এপ্রিলে মসজিদটির উদ্বোধন অনুষ্ঠানের নেতৃত্ব দেন।

দক্ষিণ জিং রোডে সরকারের অনুদানকৃত জায়গায় বাই চুংজি, মহাসচিব শি জিঝউ এবং বোড চেয়ারম্যান চেং জিঝুয়ান এর নেতৃত্বে মসজিদটি কন্টিনেন্টাল ইঞ্জিনিয়ারিং কপোরেশন নিমিত হয়। আরওসি’র সহ সভাপতি চেন চেং ১৯৬০ সালের ১৩ এপ্রিলে মসজিদটির উদ্বোধন অনুষ্ঠানের নেতৃত্ব দেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. নতুন মসজিদ ভবন
titleC. কার্যক্রম
titleD. প্রথম ভবন
উত্তর: titleB
মহেন্দ্র সিং ধোনীর জন্ম বিহারের রাঁচিতে (অধুনা ঝাড়খণ্ড রাজ্যে অবস্থিত)। তার বাবা ও মায়ের নাম যথাক্রমে পান সিং ও দেবকী দেবী। ধোনিদের পৈতৃক নিবাস উত্তরাখণ্ড রাজ্যের আলমোড়া জেলার লামগাড়া ব্লকের লাওলি গ্রামে। পান সিং যখন রাঁচির মেকন লিমিটেডে জুনিয়র ম্যানেজারের পদে চাকরি করতেন, তখনই তার পরিবার উত্তরাখণ্ড থেকে রাঁচিতে চলে আসে। ধোনির এক বোন (জয়ন্তী) রয়েছেন। ধোনি আগে তার প্রিয় অভিনেতা জন আব্রাহামের অনুকরণে লম্বা চুল রাখতেন। তিনি বাইক ভালোবাসেন। তার গ্যারেজে চারটি গাড়ি ও ২৩টি উচ্চ দ্রুতির মোটরসাইকেল আছে বলে প্রচলিত রয়েছে। তিনি জামাকাপড় থেকে কোল্ড ড্রিংকসের মোট পনেরোটি ব্র্যান্ডের বিজ্ঞাপনচিত্রে অংশ নিয়েছেন। বর্তমানে তিনি ভারতের সর্বোচ্চ করদাতাদের একজন। ধোনি অ্যাডাম গিলক্রিস্ট, তার আশৈশব প্রিয় ক্রিকেটার শচীন তেন্ডুলকর, বলিউড অভিনেতা অমিতাভ বচ্চন ও কণ্ঠশিল্পী লতা মঙ্গেশকরের একনিষ্ঠ ভক্ত।

ধোনী ডিএভি জহর বিদ্যা মন্দির, শ্যামলী (বর্তমান জেভিএম, শ্যামলী, রাঁচি)-তে পড়াশোনা করেছেন। সেখানেই তিনি ব্যাডমিন্টন এবং ফুটবলে অংশ নেন এবং জেলা ও ক্লাবপর্যায়ের খেলাগুলোয় মনোনীত হন। ফুটবল খেলায় ধোনি গোলরক্ষক হিসেবে অংশ নেন ও পরবর্তীকালে তার ফুটবল কোচ স্থানীয় ক্রিকেট ক্লাবে ক্রিকেট খেলার জন্য প্রেরণ করে। ক্রিকেটে ভাল না করলেও উইকেট রক্ষায় তার অসামান্য দক্ষতার দরুন কমান্ডো ক্রিকেট ক্লাবে (১৯৯৫-৯৮) পর্যন্ত নিয়মিতভাবে উইকেট-রক্ষকের গুরুদায়িত্ব পালন করেন। ক্লাব ক্রিকেটে তার অসাধারণ দক্ষতার ফলস্বরূপ ১৯৯৭-৯৮ মৌসুমে অনূর্ধ্ব-১৬ চ্যাম্পিয়নশিপে ভিনু মানকড় ট্রফি জয় করে। ১০ম শ্রেণির পরপরই ধোনি ক্রিকেটে নিজেকে মেলে ধরতে শুরু করেন।
৪ জুলাই, ২০১০ সালে সাক্ষী রাওয়াতকে বিয়ে করেন ধোনি। কলকাতার মেয়ে সাক্ষী ধোনি বর্তমানে হোটেল ব্যবস্থাপনায় অধ্যয়নরত এবং দু'বছর পূর্বে তাজ বেঙ্গলে শিক্ষানবিশ হিসেবে কাজ শেখার সময় তারা একে-অপরের সাথে পরিচিত হন। বাগদানের একদিন পর প্রচার মাধ্যম ও ভক্তদের কাছে বিয়ের কথা প্রকাশ পায়।
ঘটনার অব্যবহিত পরেই ধোনির সবচেয়ে কাছের বন্ধু ও বলিউড অভিনেত্রী বিপাশা বসু খুব দ্রুত প্রচার মাধ্যমে ধোনি-সাক্ষীর বিয়ের ব্যাপারে বলেন যে, তাদের বিয়েটি একমাস পূর্বেই নির্ধারিত ছিল এবং এক মূহূর্তের সিদ্ধান্ত ছিল না।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অধিনায়ক হিসেবে
titleC. বিহার দলে
titleD. বিজ্ঞাপনচিত্রে অংশগ্রহণ
উত্তর: titleA
বাংলার ঘরে ঘরে রামপ্রসাদ-সম্পর্কিত নানান কিংবদন্তি প্রচলিত আছে। এগুলির মধ্যে রামপ্রসাদের বেড়া বাঁধার গল্পটি বেশ জনপ্রিয়। এই কাহিনি অনুসারে, কালী রামপ্রসাদের কন্যা জগদীশ্বরীর রূপে এসে কবিকে ঘরের ভাঙা বেড়া বাঁধতে সাহায্য করেছিলেন। রামপ্রসাদ পরে বুঝতে পারেন যে, তার ইষ্টদেবীই কন্যার বেশে এসে তাকে সাহায্য করেন।

আরেকটি জনপ্রিয় কিংবদন্তি হল বারাণসী যাত্রাকালে রামপ্রসাদের দেবী অন্নপূর্ণার দর্শন লাভ। একবার তিনি গঙ্গাস্নান সেরে নিত্যপূজার কাজে চলেছেন, এমন সময় একটি সুন্দরী মেয়ে তার কাছে গান শোনার আবদার ধরে। পূজার দেরি হয়ে যাচ্ছে দেখে রামপ্রসাদ মেয়েটিকে একটু অপেক্ষা করতে বলেন। কিন্তু পরে ফিরে এসে তাকে আর দেখতে পান না। পরে তিনি ধ্যানে এক দিব্যজ্যোতি দর্শন করেন এবং দেবীর কণ্ঠস্বর শোনেন, "আমি অন্নপূর্ণা (...) আমি বারাণসী থেকে তোর গান শুনতে এসেছিলাম। কিন্তু হতাশ হয়ে ফিরে যাচ্ছি।" রামপ্রসাদ নিজের উপর ক্রুদ্ধ হন। তখনই দেবী অন্নপূর্ণাকে গান শোনাবার মানসে কাশীধামের উদ্দেশ্যে যাত্রা করেন। কিন্তু ত্রিবেণী সংগমে এসে তার পুনরায় দিব্যজ্যোতি দর্শন হয়। দেবীর কণ্ঠে তিনি শুনতে পান, "এখানেই আমাকে গান শোনা। (...) বারাণসীই আমার একমাত্র নিবাস নয়, আমি সমগ্র জগৎ চরাচরে অবস্থান করি।" হালিশহরে গঙ্গা তীরবর্তী তার নামাংকিত 'রামপ্রসাদ ঘাটে' তার একটি আবক্ষ মূর্তি আছে।

সঠিক অনুচ্ছেদ শিরোনাম কোনটি?
titleA. মৃত্যু
titleB. কিংবদন্তি
titleC. প্রথম জীবন
titleD. সাধনা ও কাব্যরচনা
উত্তর: titleB